Σατανικοί Στίχοι
Publisher: Ψυχογιός
Published: 2013 June
Place of publication: Áthens, Greece
Language: gre
Translation of: The Satanic Verses
Format: Paperback
ISBN-13: 9789602747421
Copyright date: 2003
Description: Μια φορά κι έναν καιρό, ήταν έτσι και δεν ήταν, έγινε κάποτε και ποτέ, όπως έλεγαν τα ινδικά παραμύθια... 



Ο Γαβριήλ με το αγγελικό πρόσωπο φεύγει από τη χώρα που αγαπάει και κατευθύνεται προς έναν τόπο που περιφρονεί βαθιά. Ο Σαλαντίν με τις χίλιες και μία φωνές αφήνει πίσω του μια χώρα που τον πληγώνει για να γυρίσει στο καταφύγιό του, στην ψυχρή ηρεμία του Δυτικού πολιτισμού. Ο ένας ακολουθεί μια γυναίκα ονειρική, ο άλλος προσπαθεί να ξεφύγει από τη σαγήνη μιας γυναίκας που πατά γερά στα πόδια της... 



Πλημμυρισμένο με φράσεις που ευωδιάζουν, με παραγράφους που χορεύουν, με λέξεις που τραγουδούν, το πολύκροτο μυθιστόρημα του Σαλμάν Ρούσντι παραλίγο να του στοιχίσει τη ζωή. Ο μέγας παραμυθάς και γλωσσοπλάστης στο πιο δυνατό του βιβλίο! 



Τα βιβλία έχουν τη μοίρα τους. Άλλα χάνονται στη λήθη, άλλα καταδικάζονται στην πυρά, άλλα αλλάζουν τη ζωή μας, τη γνώμη μας για το τι είναι Καλό και τι Κακό. Η αξία του μυθιστορήματος Σατανικοί στίχοι λίγο έλειψε να επισκιαστεί από το σκάνδαλο που προκάλεσε η κτηνώδης εντολή να εκτελεστεί ο συγγραφέας του. 



Σήμερα πια, το βιβλίο διαβάζεται όχι ως σκανδαλώδες και εφήμερο προϊόν, αλλά ως μείζον πνευματικό δημιούργημα, πολύπτυχο και πολυσήμαντο. Παίζοντας με όλα τα αφηγηματικά είδη, ο Ρούσντι μας δωρίζει ένα σύγχρονο παραμύθι, πλημμυρισμένο με φράσεις που ευωδιάζουν, με παραγράφους που χορεύουν, με λέξεις που τραγουδούν. Πότε με καταιγιστικούς ρυθμούς και πότε με μιαν απαλή, χαμηλή φωνή, ο Ρούσντι μας μιλάει για μαγικές κοπέλες που ονειρεύονται με τα μάτια ανοιχτά, για σταρ του Μπόλιγουντ που μεταμορφώνονται σε αγγέλους, για ηθοποιούς που γίνονται κερασφόροι δαίμονες, για μετανάστες που χάνουν την ταυτότητά τους, για ποιητές που εναντιώνονται στην εξουσία και βρίσκουν άσυλο σε εξαίσια μπορντέλα, για γυναίκες που κλαίνε με δάκρυα από γάλα. Το πολύκροτο μυθιστόρημα του Σαλμάν Ρούσντι, που παραλίγο να του στοιχίσει τη ζωή, τώρα στα χέρια μας. Ο μέγας παραμυθάς και γλωσσοπλάστης, στο πιο δυνατό βιβλίο του.

Source: https://www.psichogios.gr/site/Books/show/21819/satanikoi-stixoi